**

 ***REPUBLIKA HRVATSKA***

***PRIMORSKO-GORANSKA ŽUPANIJA***

#  *GRAD BAKAR*

 ***Gradonačelnik***

#  *51222 BAKAR, p.p. 6*

#  *tel.455-710,455-742 fax 455-741*

***gradonacelnik@bakar.hr***

***KLASA: 900-01/13-01/03***

***URBROJ: 2170-02-03-13-…***

***Bakar, 11.rujna 2013.g.***

***Gradskom vijeću Grada Bakra***

* ***Vijećnicima svima -***

***Predmet:*** *prijedlog Odluke o uspostavi prijateljstva i suradnje*

 *između Grada Bakra i Grada Sveta Nedelja.*

 *Na svečanoj sjednici Gradskog vijeća Grada Bakra održanoj 12.srpnja 2013.godine Gradonačelnik Grada Sveta Nedelja dostavio je prijedlog o uspostavi prijateljstva i suradnje između Grada Bakra i Grada Sveta Nedelja u cilju osnivanja prijateljskih,kulturnih, društvenih i poduzetničkih odnosa, kao i poboljšanja razvoja naših lokalnih zajednica, za dobrobit zajednica i građana dvaju gradova u ime demokracije i zajedništva a temeljem dugogodišnje suradnje ovih gradova.*

 *Međusobna suradnja i prijateljstvo ovih dviju lokalnih zajednica vidljiva je iz mnogobrojnih uzajamnih posjeta čelnih ljudi oba Grada, a zajednički interesi prepoznati su i na području poduzetničkih programa i zona (Grad Bakar – Industrijska zona Kukuljanovo, Grad Sveta Nedelja – 6 poduzetničkih zona).*

 *Potpisivanjem Povelje o prijateljstvu i suradnji Grada Bakra i Grada Sveta Nedelja postiglo bi se snažnije povezivanje poduzetničkih subjekata, te pridonjelo razvijanju kontakata, razmjeni znanja i iskustava.*

 *Pravnu osnovu za donošenje ove Odluke predstavljaju odredbe članka 12.st.1. i članka 15. Zakona o lokalnoj i područnoj (regionalnoj) samoupravi (NN br. 33/01, 60/01, 129/05, 109/07, 125/08, 36/09, 150/11, 144/12 i 19/13) i članak 12.Statuta Grada Bakra („Službene novine“ PGŽ broj 25/09,37/09,7/13).*

 *Sukladno navedenom Gradonačelnik Grada Bakra prihvatio je inicijativu Grada Sveta Nedelja, te predlaže Gradskom vijeću Grada Bakra donošenje Odluke o uspostavi prijateljstva i suradnje između dvaju gradova.*

***Gradonačelnik***

 *Tomislav Klarić*

***Privitak****: prijedlog Odluke.*

 *Prijedlog Odluke*

***Na temelju članka 15.Zakona o lokalnoj i područnoj (regionalnoj) samoupravi (NN br.33/01,60/01,129/05,109/07,125/08,36/09,150/11,144/12 i 19/13) i članak 12.Statuta Grada Bakra („Službene novine“ PGŽ broj 25/09,37/09,7/13), Gradsko vijeće Grada Bakra na 04.sjednici održanoj …………………………… donijelo je***

***O d l u k u***

***o uspostavi prijateljstva i suradnje između***

 ***Grada Sveta Nedelja i Grada Bakra***

***Članak 1.***

***Grad Bakar uspostavit će prijateljske odnose i suradnju s Gradom Sveta Nedelja, a na temelju obostranog razumijevanja s ciljem razvoja prijateljskih odnosa i suradnje.***

***S Gradom Sveta Nedelja potpisat će se Povelja o prijateljstvu i suradnji Grada Sveta Nedelja i Grada Bakra.***

***Članak 2.***

***Utvrđuje se tekst Povelje iz članka 1. ove Odluke koja čini njezin sastavni dio.***

***Članak 3.***

***Ovlašćuje se gradonačelnik Grada Bakra da u ime Grada Bakra potpiše Povelju o prijateljstvu i suradnji Grada Bakra i Grada Sveta Nedelja.***

***Članak 4.***

***Ova Odluka stupa na snagu danom objave u „Službenim novinama“ Primorsko-goranske županije.***

***KLASA:***

***URBROJ:***

***Bakar,***

***Predsjednik Gradskog vijeća***

 ***Milan Rončević***

**POVELJA**

**O PRIJATELJSTVU I SURADNJI**

**GRADA BAKRA I GRADA SVETE NEDELJE**

**I.**

Grad Bakar i Grad Sveta Nedelja prepoznavši zajedničke mogućnosti u razvijanju i širenju odnosa dvaju Gradova u svrhu ostvarivanja zajedničkih ciljeva na dobrobit svojih građana, uspostavljaju međusobnu suradnju i prijateljstvo. U skladu s time sklapaju ovu Povelju koja se temelji na međusobnom razumijevanju, ravnopravnosti i interesu za buduću zajedničku suradnju.

**II.**

Cilj Povelje je ostvarenje zajedničkih interesa i promicanje suradnje na svim poljima, te razvijanje i unapređivanje međusobnih prijateljskih odnosa, s posebnim naglaskom na:

* Suradnju na području poduzetništva, kao i na području razvitka gospodarstva
* Unapređenje turizma kroz međusobnu suradnju turističkih zajednica obaju Gradova
* Područje kulture koje uključuje međusobnu suradnju između kulturnih ustanova i udruga, uz međusobno upoznavanje kulture, povijesti i tradicije
* Suradnja na području obrazovanja, te
* Suradnja na području sporta.

**III.**

U znak prijateljstva kao zaloga trajnosti i prihvaćanja zajedničke suradnje, na načelima uzajamnosti i ravnopravnosti, međusobnog uvažavanja i poštovanja, ovlašteni predstavnici Gradova potpisuju ovu Povelju.

U \_\_\_\_\_\_\_\_\_\_\_\_\_\_\_,\_\_\_\_\_2013.godine

ZA GRAD BAKAR ZA GRAD SVETU NEDELJU

GRADONAČELNIK GRADONAČELNIK

/Tomislav Klarić/ /Drago Prahin/